17 May 2016
ກອງປະຊຸມລັດຖະມົນຕີແຮງງານອາຊຽນ ຄັ້ງທີ 24 ອັດລົງດ້ວຍຜົນສຳເລັດ
ທ່ານ ຄຳແພງ ໄຊສົມແພງ ລັດຖະມົນຕີກະຊວງແຮງງານ ແລະ ສະຫວັດດີການສັງຄົມ ໄດ້ຖະແຫລງຜົນສຳເລັດຂອງກອງປະຊຸມລັດຖະມົນຕີແຮງງານອາຊຽນ ຄັ້ງທີ 24 ແລະ ກອງປະຊຸມປິ່ນອ້ອມອື່ນໆ ທີ່ໄດ້ຈັດຂຶ້ນໃນລະຫວ່າງວັນທີ 10-16 ພຶດສະພາຜ່ານມານີ້, ທີ່ໂຮງແຮມ ດອນຈັນພາເລດ, ນະຄອນຫລວງວຽງຈັນ, ຊຶ່ງກອງປະຊຸມດັ່ງກ່າວ ໄດ້ ຮັບຮອງເອົາຫຼາຍບັນຫາທີ່ສຳຄັນ ຈາກ 6 ກອງປະຊຸມຄື: ກອງປະຊຸມຄະນະກຳມະການ ອາຊຽນ ວ່າດ້ວຍແຮງງານເຄື່ອນຍ້າຍ ຄັ້ງທີ 9, ກອງປະຊຸມເຈົ້າໜ້າທີ່ອາວຸໂສແຮງງານ ອາຊຽນ ຄັ້ງທີ 12, ກອງປະຊຸມເຈົ້າຫນ້າທີ່ອາວຸໂສແຮງງານອາຊຽນບວກ 3 ຄັ້ງທີ 14, ກອງປະຊຸມສຳມະນາ ວ່າດ້ວຍການພັດທະນາຊັບພະຍາກອນມະນຸດອາຊຽນ ຄັ້ງທີ 5, ລວມທັງ ກອງປະຊຸມລັດຖະມົນຕີແຮງງານອາຊຽນ ຄັ້ງທີ 24 ແລະ ກອງປະຊຸມລັດຖະມົນ ຕີແຮງງານອາຊຽນ ບວກ 3 ຄັ້ງທີ 9, ໃນນັ້ນ ກອງປະຊຸມລັດຖະມົນຕີແຮງງານອາຊຽນ ຄັ້ງທີ 24, ໄດ້ຕົກລົງເຫັນດີຮັບຮອງເອົາຖະແຫລງການວຽງຈັນ ວ່າດ້ວຍ ການຫັນປ່ຽນຈາກການຈ້າງງານນອກລະບົບໄປສູ່ໃນລະບົບ ເພື່ອສົ່ງເສີມວຽກ ທີ່ມີຄຸນຄ່າ ແລະ ເປັນທຳໃນອາຊຽນ, ຊຶ່ງຖະແຫລງການດັ່ງກ່າວແມ່ນໜຶ່ງໃນ 8 ຂົງເຂດ ບູລິມະສິດໃນການເປັນປະທານອາຊຽນ ຂອງ ສປປ ລາວ ໃນປີ 2016 ແລະ ຖະແຫລງ ການນີ້ ຈະຖືກສົ່ງໄປສະພາປະສານງານເສົາຄ້ຳວັດທະນະທຳ-ສັງຄົມອາຊຽນ ເພື່ອພິຈາລະ ນາຮັບຮອງເອົາຕາມຂັ້ນຕອນ ກ່ອນສົ່ງໃຫ້ບັນດາຜູ້ນຳອາຊຽນ ພິຈາ ລະນາຮັບຮອງເອົາໃນ ຂັ້ນຕອນສຸດທ້າຍ, ໃນກອງປະຊຸມສຸດຍອດອາຊຽນ ທີ່ຈະຈັດຂຶ້ນໃນເດືອນກັນຍາ 2016 ທີ່ ນະຄອນຫລວງວຽງຈັນ, ພ້ອມດຽວກັນນີ້ ກອງປະຊຸມຍັງໄດ້ປຶກສາຫາລືແບບກົງໄປກົງມາ ກ່ຽວກັບຮ່າງນິຕິກຳ ວ່າດ້ວຍການປົກປ້ອງ ແລະ ສົ່ງເສີມສິດ ທິແຮງງານເຄື່ອນຍ້າຍອາ ຊຽນ ແລະ ເຫັນດີນຳກັນວ່າ ມອບໝາຍໃຫ້ເຈົ້າໜ້າທີ່ອາວຸໂສແຮງງານສືບຕໍ່ປຶກສາຫາລື ບາງບັນຫາທີ່ຍັງຄົງຄ້າງ, ພ້ອມທັງ ກຳນົດເວລາຄວາມເປັນໄປໄດ້ວ່າຈະໃຫ້ສຳເລັດໃນ ເດືອນກັນຍາ 2016 ຫຼື ເດືອນເມສາ 2017. ນອກຈາກນີ້ ກອງປະຊຸມຍັງໄດ້ແລກປ່ຽນ ຄຳຄິດເຫັນກ່ຽວກັບການຫັນປ່ຽນຈາກການຈ້າງງານນອກລະບົບໄປສູ່ການຈ້າງງານໃນລະ ບົບ ເພື່ອສົ່ງເສີມວຽກທີ່ມີຄຸນຄ່າ, ເປັນທຳໃນອາຊຽນ ແລະ ວຽກງານອື່ນໆ ທີ່ກ່ຽວຂ້ອງ ກັບຂະແໜງການແຮງງານອາຊຽນ ແລະ ກອງປະຊຸມ ຍັງໄດ້ຮັບຟັງການລາຍງານຜົນກອງ ປະຊຸມເຈົ້າໜ້າທີ່ອາວຸໂສແຮງງານອາຊຽນ, ໂດຍສະເພາະແມ່ນ ຄວາມຄືບໜ້າຂອງການ ຈັດຕັ້ງປະຕິບັດແຜນປະຕິບັດງານຂອງລັດຖະມົນຕີແຮງງານອາຊຽນ, ແຜນປະຕິບັດງານ ຂອງເຈົ້າໜ້າທີ່ອາວຸໂສແຮງງານອາຊຽນ ແລະ ແຜນປະຕິບັດງານຂອງເຄືອຂ່າຍອາຊຽນ ດ້ານວຽກງານຄວາມປອດໄພ ແລະ ສຸຂະພາບແຮງງານ 2016-2020. ນອກນີ້ ກອງ ປະຊຸມ ໄດ້ເຫັນດີຮັດແໜ້ນຮ່ວມມືດ້ານແຮງງານກັບບັນດາຄູ່ຮ່ວມເຈລະຈາ ແລະ ບັນດາຄູ່ ຮ່ວມພາຍນອກອື່ນໆ ເພື່ອສະໜັບສະໜູນ ແລະ ປະກອບສ່ວນເຂົ້າໃນການຈັດຕັ້ງປະຕິວັດ ວິໄສທັດອາຊຽນ 2025 ໃຫ້ປະກົດຜົນເປັນຈິງອີກດ້ວຍ.
Subscribe to: Post Comments (Atom)